Λουτράκι, 18 Μαρτίου 2020

**ΑΝΑΚΟΙΝΩΣΗ**

**Ο ΔΗΜΟΣ ΛΟΥΤΡΑΚΙΟΥ- ΠΕΡΑΧΩΡΑΣ- ΑΓΙΩΝ ΘΕΟΔΩΡΩΝ ΔΙΠΛΑ ΣΤΟΥΣ ΔΗΜΟΤΕΣ**

Με αίσθημα αλληλεγγύης και με ανεπτυγμένη αίσθηση καθήκοντος προς τις ευάλωτες ομάδες, ο Δήμος Λουτρακίου – Περαχώρας - Αγίων Θεοδώρων στέκεται δίπλα στους συμπολίτες μας που έχουν ανάγκη και αναλαμβάνει την παροχή υπηρεσιών κοινωνικής φροντίδας, από αύριο Πέμπτη 19 Μαρτίου 2020 και για όλη την περίοδο που θα είναι σε εφαρμογή τα περιοριστικά μέτρα.

Πιο συγκεκριμένα, ο Δήμος δημιουργεί μια ΝΕΑ δημοτική δομή κοινωνικής πολιτικής και αλληλεγγύης, η οποία αφορά στις ευπαθείς ομάδες, απόρους, κοινωνικά και οικονομικά αδύναμους πολίτες και αναλαμβάνει ενέργειες που συνίστανται στα εξής:

α) καταγραφή των κατοίκων που δεν μπορούν ή δεν επιτρέπεται να μετακινηθούν από τις οικίες τους και αδυνατούν κατά δήλωσή τους να εξυπηρετηθούν  
 β) καταγραφή των άπορων και οικονομικά αδύνατων κατοίκων που δεν μπορούν ή δεν επιτρέπεται να μετακινηθούν από τις οικείες τους και αδυνατούν να εξυπηρετηθούν κατά δήλωσή τους  
 γ) εξυπηρέτηση για θέματα φαρμακευτικής περίθαλψης και παροχής ειδών πρώτης ανάγκης στους κατοίκους της περίπτωσης α)  
 δ) δωρεάν προσφορά φαρμακευτικής περίθαλψης και ειδών πρώτης ανάγκης στους κατοίκους της περίπτωσης β)  
 ε) συνδρομή στις υγειονομικές υπηρεσίες που επιχειρούν εντός των ορίων του δήμου, ανάλογα με τις οδηγίες τους  
στ) λειτουργία τηλεφωνικού κέντρου και ιστότοπου με σκοπό την καταγραφή των αιτημάτων και των αναγκών των κατοίκων των περιπτώσεων α) και β)  
 ζ) διεκπεραίωση αιτημάτων των κατοίκων των περιπτώσεων α) και β) (παραλαβή αιτήσεων – παράδοση πιστοποιητικών) για τα πάσης φύσεως πιστοποιητικά που εκδίδονται μέσω ΚΕΠ  
η) κάθε άλλη εργασία συναφής με ληφθέντα μέτρα για την αποτροπή διάδοσης του κορωνοϊού.

ΟΙ ΕΝΔΙΑΦΕΡΟΜΕΝΟΙ ΜΠΟΡΟΥΝ ΝΑ ΥΠΟΒΑΛΟΥΝ ΤΑ ΑΙΤΗΜΑΤΑ ΣΤΑ ΠΑΡΑΚΑΤΩ ΤΗΛΕΦΩΝΑ ΚΑΙ E-MAIL

**ΚΟΙΝΟΤΗΤΑ ΛΟΥΤΡΑΚΙΟΥ-ΠΕΡΑΧΩΡΑΣ & ΚΟΙΝΟΤΗΤΑ ΠΙΣΙΩΝ**

Τηλ.: 2744360151, -166, Fax: 2744064744

**ΚΟΙΝΟΤΗΤΑ ΙΣΘΜΙΑΣ**

Τηλ.: 2741037211

**ΚΟΙΝΟΤΗΤΑ ΑΓΙΩΝ ΘΕΟΔΩΡΩΝ**

Τηλ.: 2741360431

THΛEΦΩNIKH EΠIKOINΩNIA TIΣ EPΓAΣIMEΣ HMEPEΣ ΚΑΙ ΩΡΕΣ: 08.00 - 14.00

ΙΣΤΟΤΟΠΟΣ ΤΗΣ ΝΕΑΣ ΔΟΜΗΣ: new.loutraki-agioitheodoroi.gr

EMAIL ΕΠΙΚΟΙΝΩΝΙΑΣ ΤΗΣ ΝΕΑΣ ΔΟΜΗΣ: Email: nikos.karras@loutraki.gr

Η καταγραφή των αιτημάτων και των αναγκών θα γίνεται από τους αρμόδιους υπαλλήλους, οι οποίοι θα αξιολογούν κάθε αίτημα και θα δίνει λύσεις στα θέματα που προκύπτουν όπως, παράδοση φαρμάκων, τροφίμων, ζητήματα άμεσης διεκπεραίωσης με δημοτικές υπηρεσίες κ.ά.

Ο Δήμος Λουτρακίου – Περαχώρας - Αγίων Θεοδώρων εφαρμόζει τα μέτρα που προστατεύουν την υγεία των πολιτών -στο μέτρο του δυνατού- και βρίσκεται σε ετοιμότητα διαχείρισης της έκτακτης συγκυρίας που βιώνουμε όλοι.

Η δημιουργία της νέας ΔΟΜΗΣ πραγματοποιείται σύμφωνα με την εγκύκλιο 23/18659/17.03.20 του Υπουργείου Εσωτερικών.

**Γραφείο Τύπου**